Kvikne

Kvikne er et bygdelag og en tidligere kommune i Innlandet. Denne fjellbygden ligger i vannskillet mellom Østerdalen og Trøndelag. Øverst i bygda har elva Orkla sitt utspring, denne renner ut i Trondheimsfjorden. Ikke langt unna har elva Tunna sitt opphav, hvilket renner nedover mot Glomma, som ender i Skagerak.
 Kommune 
Kvikne kommune ble opprettet i 1838, og lå da i Hedemarkens amt/Hedmark fylke. Kommunen – med et areal på 1,153 km² – ble i 1966 delt ved at Kvikne sogn (da 664 innbyggere) ble innlemmet i Tynset kommune, og Innset sogn (da 420 innbyggere) ble innlemmet i Rennebu kommune. Den overveiende delen av kommunens areal (952 km²) ble liggende i Tynset. Fra 1970 ble gården Garlia med 5 innbyggere overført fra Tynset til Rennebu. Fra 2020 er Tynset i Innlandet fylke, mens Rennebu er i Trøndelag.

Det har vært uenighet mellom Tynset og Rennebu om grensene i Innerdalsområdet, idet grensene har stor betydning for kommunenes inntekter av eiendomsskatt fra kraftanlegget. Uenigheten er nå løst rettslig.
 Fjellbygd  
Innerdalen i fjellområdene mellom Tynset og Rennebu ble neddemt ved en elektrisitetsutbygging i Orkla/Grana i 1981. Kampen mot utbygging var meget omfattende i perioden 1979–81 og regnes blant de fem største vassdragsvernekampene. Den er behandlet i dokumentarfilmen Prognose Innerdalen.

Vollan gård i Kvikne er i dag nasjonalparksenter for Forollhogna nasjonalpark. Gården ble brukt som location under filmingen av Secondløitnanten (1993).

På Kvikne er også Kvikne kobberverk, grunnlagt i 1630, som var et av Norges første kobberverk. Dette førte til at folketallet i fjellbygden steg og la et grunnlag for videre utvikling.

Kvikne kirke er ei korskirke fra 1652Anne Apalnes Ørnhøi, Hanne Moltubakk Kempton og Elisabeth Andersen: Middelalderkrusifikset fra Kvikne kirke  , NIKU Rapport 72/2013, Oslo: Norsk institutt for kulturminneforskning./1654.

miniatyr|Bjørgan, hvor Bjørnstjerne Bjørnson ble født, tegnet av Gerhard Munthe.

 Referanser 

 Eksterne lenker 

 Kvikne.no
  Rundt neste sving på NRK om Kvikne

Kategori:Tidligere kommuner i Hedmark
Kategori:Tynsets geografi
Kategori:Rennebus historie
Kategori:Norske kommuner etablert i 1838
Kategori:Kommuner opphørt i 1966
Kategori:Bosetninger i Tynset